CELEX: 62013CN0276
Language: fi
Date: 2013-05-21 00:00:00
Title: Asia C-276/13: Ennakkoratkaisupyyntö, jonka Juzgado de lo Mercantil n o 3 de Pontevedra (Espanja) on esittänyt 21.5.2013 — Pablo Acosta Padín v. Hijos de J. Barreras S.A.

20.7.2013   
            
            
               FI
            
            
               Euroopan unionin virallinen lehti
            
            
               C 207/32
            
         Ennakkoratkaisupyyntö, jonka Juzgado de lo Mercantil no 3 de Pontevedra (Espanja) on esittänyt 21.5.2013 — Pablo Acosta Padín v. Hijos de J. Barreras S.A.
   (Asia C-276/13)
   2013/C 207/54
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de lo Mercantil no 3 de Pontevedra
   
      Pääasian asianosaiset
   
   
      Kantaja: Pablo Acosta Padín
   
      Vastaaja: Hijos de J. Barreras S.A.
   
      Ennakkoratkaisukysymykset
   
   
               1)
            
            
               Onko SEUT 101 artiklan (aikaisemmin EY:n perustamissopimuksen 81 artikla yhdessä sen 10 artiklan kanssa) ja SEU 4 artiklan 3 kohdan kanssa sopusoinnussa oikeudenkäyntiasiamiesten palkkiotaulukoista 7.11.2003 annetun kuninkaan asetuksen 1373/2003 kaltainen sääntely, jonka mukaan oikeudenkäyntiasiamiehille maksettaviin palkkioihin sovelletaan vähimmäispalkkio taulukkoa, jonka mukaisia määriä voidaan korottaa tai alentaa vain 12 prosentilla, jos jäsenvaltion viranomaisilla, tuomioistuimet mukaan lukien, ei ole todellista mahdollisuutta poiketa erityisolosuhteissa lainsäädäntöön kuuluvassa taulukossa vahvistetuista vähimmäismääristä?
            
         
               2)
            
            
               Voidaanko kyseessä olevan palkkiotaulukon soveltamiseksi siten, että jätetään soveltamatta siinä vahvistettuja vähimmäissummia, pitää erityisolosuhteina tilannetta, jossa palkkiotaulukon mukainen palkkio on täysin suhteeton tosiasiallisesti suoritettuun työn määrään nähden?
            
         
               3)
            
            
               Ovatko SEUT 56 artikla (entinen 49 artikla) ja oikeudenkäyntiasiamiesten palkkiotaulukoista 7.11.2003 annettu kuninkaan asetus 1373/2003 sopusoinnussa keskenään?
            
         
               4)
            
            
               Täyttääkö kyseinen lainsäädäntö välttämättömyyden ja oikeasuhteisuuden edellytykset, joihin viitataan direktiivin 2006/123/EY (1) 15 artiklan 3 kohdassa?
            
         
               5)
            
            
               Käsittääkö Euroopan ihmisoikeussopimuksen 6 artikla, jossa määrätään oikeudesta oikeudenmukaiseen oikeudenkäyntiin, myös oikeuden puolustautua tehokkaasti sitä vastaan, että oikeudenkäyntiasiamiehen palkkio määritetään suhteettoman suureksi ja tosiasiallisesta työn määrää vastaamattomaksi?
            
         
               6)
            
            
               Jos kysymykseen vastataan myöntävästi, ovatko Euroopan ihmisoikeussopimuksen 6 artiklan kanssa sopusoinnussa sellaiset Espanjan siviiliprosessilain säännökset, joiden mukaan oikeudenkäyntikulujen korvaamiseen velvoitettu asianosainen ei voi riitauttaa oikeudenkäyntiasiamiehen palkkion määrittämistä sillä perusteella, että se on kohtuuttoman korkea eikä vastaa tosiasiallisesti suoritetun työn määrää?
            
         
      (1)  Palveluista sisämarkkinoilla 12.12.2006 annettu Euroopan parlamentin ja neuvoston direktiivi 2006/123/EY (EUVL L 376, s. 36).